

**ΕΡΓΑΣΤΗΡΙΑ ΔΕΞΙΟΤΗΤΩΝ**

|  |
| --- |
|  |
|  |
| ***Επιμορφωτικό – υποστηρικτικό υλικό***  ***Πράξη: «Επιμόρφωση των εκπαιδευτικών στις δεξιότητες μέσω εργαστηρίων»(MIS5092064)*** |
|  |
|  |
|  |
|  |
|  |
|  |
| **ΣΤΟ ΠΛΑΙΣΙΟ ΤΟΥ ΕΠΙΧΕΙΡΗΣΙΑΚΟΥ ΠΡΟΓΡΑΜΜΑΤΟΣ «ΑΝΑΠΤΥΞΗ ΑΝΘΡΩΠΙΝΟΥ ΔΥΝΑΜΙΚΟΥ ΕΚΠΑΙΔΕΥΣΗ ΚΑΙ ΔΙΑ ΒΙΟΥ ΜΑΘΗΣΗ 2014-2020» που συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο)** |
|  |
|  |

|  |  |
| --- | --- |
|  |  |
|  |  |
|  | **ΕΡΓΑΣΤΗΡΙΑ ΔΕΞΙΟΤΗΤΩΝ** |
|  |  |
|  |  |
|  |  |
|  | ***ΣΧΕΔΙΟ ΔΡΑΣΗΣ***  ***της Σχολικής Μονάδας*** |
|  | dexiotites |
|  |  |
|  | **ΕΡΓΑΣΤΗΡΙΑ ΔΕΞΙΟΤΗΤΩΝ21+:**  [**http://iep.edu.gr/el/psifiako-apothetirio/skill-labs**](http://iep.edu.gr/el/psifiako-apothetirio/skill-labs)  [ΟΠΣΕπιμόρφωσης-Ι.Ε.Π.:Όλεςοιδράσεις(iep.edu.gr)](https://elearning.iep.edu.gr/study/course/index.php?categoryid=62):<https://elearning.iep.edu.gr/study/course/index.php?categoryid=62> |
|  |  |
|  |  |
|  |  |
|  |  |
|  |  |

**ΥΠΟΔΕΙΓΜΑ ΣΧΕΔΙΟΥ ΔΡΑΣΗΣ ΤΗΣ ΣΧΟΛΙΚΗΣ ΜΟΝΑΔΑΣ**

|  |  |
| --- | --- |
| dexiotites | **ΕΡΓΑΣΤΗΡΙΑ ΔΕΞΙΟΤΗΤΩΝ**  **ΣΧΕΔΙΟ ΔΡΑΣΗΣ ΣΧΟΛΙΚΗΣ ΜΟΝΑΔΑΣ**  **ΣΧΟΛΙΚΟ ΕΤΟΣ 2023 -2024** |
| **Σχολική μονάδα** | **2ο Δημοτικό Σχολείο Γλυφάδας** |
| **Αριθμός τμημάτων** | **12** |
| **Αριθμός μαθητών/μαθητριών σχολικής μονάδας** | **246** |
| **Αριθμός εκπαιδευτικών σχολικής μονάδας** | **30** |
| **Αριθμός εκπαιδευτικών που συμμετέχουν στα Εργαστήρια δεξιοτήτων** | Εκπαιδευτικοί ΠΕ70, ΠΕ86, ΠΕ06, ΠΕ05, ΠΕ79, ΠΕ08 |

|  |  |  |  |
| --- | --- | --- | --- |
| **Ζω καλύτερα – Ευ Ζην** | **Φροντίζω το Περιβάλλον** | **Ενδιαφέρομαι και Ενεργώ-*Κοινωνική Συναίσθηση και Ευθύνη*** | **Δημιουργώ και Καινοτομώ–*Δημιουργική Σκέψη και Πρωτοβουλία*** |
| Ζω καλύτερα – Ευ Ζην | Φροντίζω το Περιβάλλον – Περιβάλλον | Ενδιαφέρομαι και Ενεργώ - Κοινωνική Συναίσθηση και Ευθύνη | Δημιουργώ και Καινοτομώ – Δημιουργική Σκέψη και Πρωτοβουλία |
| *1. ΥΓΕΙΑ: Διατροφή - Αυτομέριμνα, Οδική Ασφάλεια* | *1. Οικολογία - Παγκόσμια και τοπική Φυσική κληρονομιά* | *1. Ανθρώπινα δικαιώματα* | *1. STEM/ Εκπαιδευτική Ρομποτική* |
| *2. Ψυχική και Συναισθηματική Υγεία - Πρόληψη* | *2. Κλιματική αλλαγή - Φυσικές Καταστροφές, Πολιτική προστασία* | *2. Εθελοντισμός διαμεσολάβηση* | *2. Επιχειρηματικότητα- Αγωγή Σταδιοδρομίας- Γνωριμία με επαγγέλματα* |
| *3. Γνωρίζω το σώμα μου - Σεξουαλική Διαπαιδαγώγηση* | *3. Παγκόσμια και τοπική Πολιτιστική κληρονομιά* | *3. Συμπερίληψη: Αλληλοσεβασμός, διαφορετικότητα* |  |
| **Τάξη Α:**  Τίτλος: «Είμαι Εγώ- Είμαι ξεχωριστός,-ή»  **Τάξη Β:**  Τίτλος: «Δόντια γερά, τρώγοντας υγιεινά»  **Τάξη Γ**:  Τίτλος: «Κυκλοφορώ με ασφάλεια»  **Τάξη Δ**:  Τίτλος: «Κυκλοφορώ με ασφάλεια»  **Τάξη E:**  Τίτλος: «Η φιλία»  **Τάξη Στ:**  **Στ’2**  Τίτλος: «Από την ήβη στην ενηλικίωση : προετοιμάζομαι για τη μεγάλη περιπέτεια.»  Στ’1  « Αειφόρος κινητικότητα- Ενεργοί τρόποι μεταφοράς» | **Τάξη Α:**  Τίτλος: «Με τα ζώα έτσι και αλλιώς»  **Τάξη Β:**  Τίτλος: «Με τα ζώα αλλιώς»  **Τάξη Γ:**  Τίτλος: «Άνθρωποι και Ζώα: Ίδιο δικαίωμα στη ζωή»  **Τάξη Δ:**  Τίτλος: «Για το δάσος μαθαίνω, δρω και δημιουργώ**»**  **Τάξη E:**  **Ε’1**  Τίτλος:«Φυσικές καταστροφές  (πλημμύρες-πυρκαγιές)»  Ε΄2  « Αλλάζουμε εμείς, όχι το κλίμα»    **Τάξη Στ:**  Στ’2  Τίτλος:«Η Ελλάδα στην Ευρώπη : αναζητώντας την ταυτότητά μας μέσα στην αγκαλιά της Ευρωπαϊκής Ένωσης.»  Στ’1  « Αλλάζουμε εμείς, όχι το κλίμα» | **Τάξη Α:**  Τίτλος: «Δε φοβάμαι το σχολείο»  **Τάξη Β:**  Τίτλος: «Μαθητών παιδεία : το πρώτο βήμα στη δημοκρατία»  **Τάξη Γ:**  Τίτλος: «Σταματώ τις διακρίσεις- Αποδέχομαι τον Άλλο. Από τις λογοτεχνικές αναπαραστάσεις στην πραγματικότητα»  **Τάξη Δ:**  Τίτλος: «Δυναμώνω τη φωνή μου, δυναμώνεις τη φωνή σου. Δικαίωμα στην ελευθερία έκφρασης»  **Τάξη E:**  **Ε’1**  Τίτλος: «Καθαρίζοντας τις ακτές μας»  Ε’2  « Έχω κι εγώ δικαιώματα, είμαι παιδί»  **Τάξη Στ:**  **Στ’2**  Τίτλος: «Τα κοινωνικά πειράματα και οι κοινωνικές ιστορίες ως μέσο καλλιέργειας κοινωνικής ευθύνης.»  Στ’1  « Έχω κι εγώ δικαιώματα, είμαι παιδί» | **Τάξη Α:**  Τίτλος: «Οι μικροί εξερευνητές»  **Τάξη Β:**  Τίτλος: «Παραδοσιακά επαγγέλματα που χάνονται στο χρόνο»  **Τάξη Γ:**  Τίτλος: « Τα επαγγέλματα»  **Τάξη Δ:**  Τίτλος: «Η σχολική τάξη συναντά τον μικρό επιστήμονα»  **Τάξη E:**  **Ε’1**  Τίτλος: «Οι μηχανικοί του αύριο»  Ε’2  « Δημιουργία διαφήμισης»  **Τάξη Στ:**  **Στ’2**  Τίτλος: «Μαθαίνω το χθες, γνωρίζω το σήμερα, προσανατολίζομαι στο αύριο.»  Στ’1  « Δημιουργία διαφήμισης» |

|  |
| --- |
| **Βασικός προσανατολισμός του ετήσιου Σχεδίου Δράσης (Πλεονεκτήματα-μειονεκτήματα)**  Ο Σύλλογος Διδασκόντων του σχολείου μας συνεδρίασε και συζήτησε και φέτος για την εκπόνηση των Εργαστηριών Δεξιοτήτων. Βασικά στοιχεία που μπορούν να οδηγήσουν στην επιτυχή υλοποίηση των προγραμμάτων είναι η ύπαρξη μόνιμου προσωπικού με μεγάλη διδακτική εμπειρία, εξοικειωμένου με την υλοποίηση προγραμμάτων κατά το παρελθόν, με επιμορφώσεις και αγάπη προς τους μαθητές, η παρουσία νέων συναδέλφων στο σχολείο μας με διάθεση να προσφέρουν στη σχολική μονάδα, με ζήλο και ενθουσιασμό καθώς και η ικανότητα της Διεύθυνσης του σχολείου να ανταποκρίνεται πλήρως με προθυμία και διάθεση στις καινοτόμες δράσεις της σχολικής μονάδας. Ένα άλλο σημαντικό στοιχείο που συντελεί σημαντικά προς την κατεύθυνση αυτή είναι η πολύ καλή συνεργασία με τους γονείς, οι οποίοι έχουν προθυμία και όρεξη για συμμετοχή σε όλο το πρόγραμμα του σχολείου και την υποστήριξη από τους τοπικούς φορείς, οι οποίοι είναι συμπαραστάτες στις καινοτόμες εκπαιδευτικές δράσεις του σχολείου μας. Θετικοί παράγοντες κρίνονται, επίσης, η καλή γεωγραφική θέση του σχολείου, που εξυπηρετεί τις μετακινήσεις και τις επισκέψεις σε χώρους εκπαιδευτικού ενδιαφέροντος και το γεγονός πως πρόκειται για ένα σχολείο πλήρως εξοπλισμένο, με τις απαραίτητες υλικοτεχνικές υποδομές. |

|  |  |  |
| --- | --- | --- |
| **Το όραμά μας** | | Το όραμα του σχολείου μας και φέτος είναι η ενδυνάμωση της σχολικής κουλτούρας και η ανάδειξη της ταυτότητάς του. Επιθυμία μας πάντα αποτελεί η διαμόρφωση δημοκρατικού κλίματος μέσα στο σχολικό περιβάλλον, όπου μέσα από ευχάριστους, διασκεδαστικούς και δημιουργικούς τρόπους, βγαίνοντας από τα όρια της παραδοσιακής μάθησης, οι μαθητές θα αποκτήσουν στάσεις, αξίες και δεξιότητες, ώστε να γίνουν πολίτες κριτικά σκεπτόμενοι, υπεύθυνοι, με σεβασμό προς το περιβάλλον και τη διαφορετικότητα, πολίτες που αναλαμβάνουν πρωτοβουλίες, που καινοτομούν και που προσαρμόζονται στις αλλαγές και τις δυσκολίες της καθημερινότητας. Μέσω των «Εργαστηρίων Δεξιοτήτων», το σχολείο μας θα ενισχύσει την καλλιέργεια ήπιων δεξιοτήτων, δεξιοτήτων ζωής και δεξιοτήτων τεχνολογίας και επιστήμης στα παιδιά, γεγονός που θα τα βοηθήσει στην ενδυνάμωση της αυτογνωσίας τους, στην κοινωνικοσυναισθηματική τους εξέλιξη και στην ομαλή ένταξη τους στην κοινωνία. |
| **Στόχοι της σχολικής μονάδας σε σχέση με τις τοπικές και ενδοσχολικές ανάγκες της** | | Πρωτεύων στόχος στο σχολείο μας είναι η διαμόρφωση ενός δημοκρατικού κλίματος ασφάλειας, συνεργασίας, αλληλεγγύης και σεβασμού του άλλου.  Ειδικότερα, θέτουμε ως επιμέρους στόχους:  Α. Την ανάδειξη της ταυτότητας του σχολείου μας και την ισχυροποιήση των δεσμών της σχολικής κοινότητας.  Β. Την ανάπτυξη καινοτόμων μεθόδων και πρακτικών .  Γ. Την προώθηση της εξωστρέφειας του σχολείου μας.  Δ. Την καλλιέργεια δεξιοτήτων και την ενίσχυση όλων εκείνων των χαρακτηριστικών της προσωπικότητας των μαθητών και των μαθητριών μας που θα τους βοηθήσουν όχι μόνο να αναπτυχθούν κοινωνικοσυναισθηματικά αλλά και να ανταποκρίνονται στις ανάγκες της καθημερινότητας τους. |
| **Ο ΠΡΟΓΡΑΜΜΑΤΙΣΜΟΣ ΤΩΝ ΕΡΓΑΣΤΗΡΙΩΝ ΑΝΑ ΘΕΜΑΤΙΚΗ ΕΝΟΤΗΤΑ** | | |
| **ως προς τη Θεματική Ενότητα**  **Ζω καλύτερα – Ευ Ζην**  **Ζω καλύτερα- Ευ ζην** | Η Α΄Τάξη ως προς τον 1ο θεματικό κύκλο θα ασχοληθεί με την γνωριμία των παιδιών μεταξύ τους. Στόχο αποτελεί ο σεβασμός και η αποδοχή της διαφορετικότητας. Θα δοθεί έμφαση στην ομαδικότητα και τη σπουδαιότητα της τήρησης των κανόνων, για τη σωστή λειτουργία μιας ομάδας. Ως επί το πλείστον, τα παραπάνω είναι σπουδαίο και απαραίτητα εφόδιο για να ενταχθούν οι μικροί μαθητές και οι μικρές μαθήτριες σε μεγαλύτερες κοινωνικές ομάδες, μέσα αλλά και έξω από το χώρο του σχολείου.  Η Β΄ Τάξη ως προς τον 1ο θεματικό κύκλο θα ασχοληθεί με τη στοματική υγιεινή. Επιλέχθηκε αυτή η υποθεματική ώστε να μπορέσουν μέσα από ένα ευχάριστο και καλό ψυχολογικό κλίμα να φροντίσουν το στόμα και την υγιεινή τους. Η σωστή και υγιεινή διατροφή, στην οποία οι μαθητές/τριες θα αναφερθούν, σε συνδυασμό με την άθληση, θα βοηθήσει τα παιδιά να διατηρούν μια καλή φυσική κατάσταση, σπουδαίο εφόδιο για μια καλύτερη ζωή.  Σπουδαίο μάθημα ζωής, για τα παιδιά των δύο αυτών τάξεων (Γ΄ και Δ’ Τάξη) είναι να μάθουν πώς να είναι ασφαλή και πώς να προστατεύονται στο δρόμο. Γι’ αυτό επιλέχθηκε ο Α’ θεματικός κύκλος και αυτοί οι τομείς, ώστε τα παιδιά να φροντίζουν το σώμα τους και να έχουν σωστή συνείδηση πεζού και ποδηλάτη.  Σε αυτό το πρόγραμμα τα παιδιά της Ε΄τάξης θα μάθουν να αναγνωρίζουν τα συναισθήματα και να καταλαβαίνουν τι αισθάνονται οι άλλοι (ενσυναίσθηση). Επιπλέον, οι μαθητές και οι μαθήτριες θα μάθουν να καταλαβαίνουν πώς νιώθουν εκείνοι και να εξωτερικεύουν τα συναισθήματά τους με θετικό και αποδεκτό και ως επί το πλείστον, δημιουργικό τρόπο. Οι μαθητές και οι μαθήτριες θα αναπτύξουν δεξιότητες επικοινωνίας, θα μάθουν να μιλούν για το πώς αισθάνονται και μέσα από αυτή τη διαδικασία θα αναπτυχθεί η αυτοεκτίμησή τους. Οι μαθητές ακόμη, μαθαίνουν να σέβονται τη διαφορετικότητα. Τέλος, θα καλλιεργήσουν την αίσθηση του «ανήκειν» και του κοινού σκοπού στο σχολικό περιβάλλον.  Οι μαθητές και οι μαθήτριες της Στ’2 τάξης μέσα από αυτό το πρόγραμμα αρχικά θα γνωρίσουν τις έννοιες της σεξουαλικής και αναπαραγωγικής υγείας. Στη συνέχεια, θα εμβαθύνουν σε έννοιες όπως είναι η φιλία και ο έρωτας, η αντισύλληψη και η σεξουαλική διαπαιδαγώγηση. Ακόμη, θα μελετήσουν το φαινόμενο της αναπαραγωγής και χρησιμοποιώντας πάντα στρατηγικές ανάπτυξης επιστημονικών μεθόδων έρευνας, θα μελετήσουν τις αλλαγές που γίνονται στην εφηβεία και στα δύο φύλα. Μέσα από την προβολή σχετικών ολιγόλεπτων βίντεο, ενθαρρύνεται ο διάλογος και η ανάπτυξη της κριτικής σκέψης.  Οι μαθητές/τριες της Στ΄1 τάξης να γνωρίζουν τι σημαίνουν αειφόρος κινητικότητα, ενεργοί τρόποι μετακίνησης και τα οφέλη αυτών. Σπουδαίος στόχος επίσης είναι να μάθουν πώς να είναι ασφαλή και πώς να προστατεύονται στο δρόμο. | |
| **ως προς τη Θεματική Ενότητα**  Φροντίζω το Περιβάλλον – Περιβάλλον  **Φροντίζω το Περιβάλλον** | Στο εργαστήριο αυτό οι μαθητές και οι μαθήτριες της Α’ και της Β τάξης θα μάθουν να ταξινομούν ζώα σε μεγάλες κατηγορίες, θα ευαισθητοποιηθούν γύρω από το θέμα της εγκατάλειψης ζώων, θα μάθουν πώς να συμμετέχουν σε εθελοντικές δράσεις και να εντοπίζουν περιπτώσεις κακοποίησης ζώων. Με αυτόν τον τρόπο, αναπτύσσεται η ενσυναίσθηση, το αίσθημα της υπευθυνότητας και η ευαισθησία απέναντι στο περιβάλλον.  Το πρόγραμμα αυτό της Γ’ δημοτικού περιέχει διαδραστικό εκπαιδευτικό υλικό που στοχεύει στην πληροφόρηση των μαθητών/τριών της Α΄βάθμιας εκπαίδευσης γύρω από τα ζώα και το περιβάλλον. Χρησιμοποιεί καινοτόμες μη μετωπικές μεθόδους διδασκαλίας, όπως τη βιωματική μάθηση και την ομαδοσυνεργατική μέθοδο. Συνοδεύεται από ασκήσεις καθώς και παιχνίδια, εστιάζοντας στην καλλιέργεια της ενσυναίσθησης, μια ιδιότητα με πολυδιάστατη σημασία, που υπερβαίνει τα όρια της φιλοζωικής παιδείας. Συγκεκριμένα, στοχεύει στο να λάβουν τα παιδιά κατάλληλη εκπαίδευση στο σχολείο και να ενδυναμωθούν συναισθηματικά στην τήρηση μιας νέας στάσης απέναντι τόσο στα ζώα όσο και συνολικότερα στο περιβάλλον.  Στο πρόγραμμα αυτό η Δ’ τάξη θα ασχοληθεί με τη φροντίδα του περιβάλλοντός μας, με στόχο να γνωρίσουν οι μαθητές και οι μαθήτριες τις απαιτούμενες παραμέτρους που συμβάλλουν σε μια σωστή οικολογική συμπεριφορά και να υιοθετήσουν σωστές στάσεις ζωής ως προς το περιβάλλον.  Τα παιδιά της Ε’ τάξης στο πρόγραμμα αυτό μαθαίνουν πώς να επικοινωνούν και να συνεργάζονται, καθώς μοιράζονται σκέψεις και συναισθήματα. Γίνεται διερεύνηση πάνω στο θέμα των πυρκαγιών. Τα παιδιά χρησιμοποιούν επιστημονικές μεθόδους, όπως η πραγματοποίηση έρευνας, η καταγραφή, η συλλογή και η επεξεργασία δεδομένων και έτσι ενεργοποιούν την κριτική σκέψη τους και ταυτόχρονα αναπτύσσουν ψηφιακές δεξιότητες. Μέσα από τα βιωματικά προγράμματα, τα παιδιά αναλαμβάνουν πρωτοβουλίες, ευαισθητοποιούνται και δρουν συνεργατικά για το καλό του περιβάλλοντος, όχι μόνο μέσα στα πλαίσια του σχολείου αλλά και στα πλαίσια της τοπικής κοινότητας.  Στο πρόγραμμα αυτό οι μαθητές και οι μαθήτριες της Στ΄τάξης, αφού ομαδοποιηθούν, θα εμπλακούν ενεργά και θα μελετήσουν την ιστορία της Ευρώπης αλλά και τη θέση της Ελλάδας στην Ευρώπη. Δίνεται έμφαση στο τι μπορούν μαζί να κάνουν οι Ευρωπαίοι πολίτες, για το καλό τα Ευρώπης. Τα παιδιά ερευνούν την αρχιτεκτονική, τη μουσική και την ευρωπαϊκή λογοτεχνική κληρονομιά, εντοπίζουν ομοιότητες και διαφορές ανάμεσα στην ευρωπαϊκή και την ελληνική κουλτούρα και εξάγουν συμπεράσματα για την ελληνική συμβολή ανά τους αιώνες. | |
| **ως προς τη Θεματική Ενότητα**  Ενδιαφέρομαι και Ενεργώ - Κοινωνική Συναίσθηση και Ευθύνη  **Ενδιαφέρομαι και Ενεργώ- Κοινωνική Συναίσθηση και Ευθύνη** | Η Α’ Τάξη θα ασχοληθεί με τα δικαιώματα των παιδιών. Είναι πολύ σημαντικό να έχουμε ανθρώπους γύρω μας, τους οποίους πρέπει και να τους αποδεχόμαστε ακόμα και όταν είναι διαφορετικοί από εμάς. Επειδή αυτό είναι ένα αίσθημα που καλλιεργείται, κρίνεται σημαντικό να αρχίσουν τα παιδιά από αυτή την ηλικία να το κατανοούν. Είναι χρήσιμο να μάθουν την έννοια του δικαιώματος αλλά και της δημοκρατίας. Ακολούθως, θα γίνει προσπάθεια να μπορούν οι μαθητές και οι μαθήτριες να εξηγήσουν γιατί είναι ευθύνη όλων να σέβονται τα ανθρώπινα δικαιώματα των άλλων παιδιών και στο τέλος το πρόγραμμα θα κλείσει με την κοινή αποδοχή ότι πρέπει όλα τα παιδιά να διεκδικούν τα δικαιώματά τους στην πράξη.  Η Β΄ Τάξη σε αυτόν τον θεματικό κύκλο θα ασχοληθεί με τη διαφορετικότητα και τον αλληλοσεβασμό. Είναι σημαντικό να μάθουν τα παιδιά να σέβονται και να εκτιμούν τη διαφορετικότητα, γι’αυτό πρέπει πρώτα απ’όλα να μάθουν να συνεργάζονται, να συνυπάρχουν και να σέβονται ο ένας τον άλλον, όποτε και πρώτη προτεραιότητα θα δοθεί σε αυτούς τους τομείς. Στο τέλος, οι μαθητές και οι μαθήτριες θα πρέπει να μάθουν να εκφράζονται με τρόπο άμεσο, να αναγνωρίζουν τον κοινωνικό και φυλετικό αποκλεισμό και να μην τον αποδέχονται. Γίνεται προσπάθεια να κατανοήσουν ότι όλοι είμαστε τόσοι διαφορετικοί και ταυτόχρονα ίσοι.  Έννοιες και αξίες όπως τα ανθρώπινα δικαιώματα, η αξιοπρέπεια, η ανεκτικότητα και ο σεβασμός προς τους άλλους, μαθαίνονται από εμπειρίες και βιώματα. Στόχος του συγκεκριμένου προγράμματος της Γ’ Δημοτικού είναι οι μαθητές/τριες, μέσω εργαστηρίων και δραστηριοτήτων που καλλιεργούν τις Δεξιότητες Μάθησης του 21ου αιώνα (Δημιουργικότητα, Κριτική σκέψη, Συνεργασία, Επικοινωνία), να ευαισθητοποιηθούν, να αναπτύξουν ενσυναίσθηση και να υιοθετήσουν στάσεις και συμπεριφορές οι οποίες αναγνωρίζουν, αποδέχονται και σέβονται τη διαφορετικότητα.  Με το συγκεκριμένο πρόγραμμα τα παιδιά της Δ’ τάξης καλούνται μέσω βιωματικών εμπειριών και συμμετοχικής διαδικασίας να γνωρίσουν, να ευαισθητοποιηθούν και να υιοθετήσουν τάσεις και συμπεριφορές που προωθούν το δικαίωμα στην ελευθερία έκφρασης και να γίνουν ενεργοί πολίτες που θα δείχνουν πώς θα αλλάξουν τον κόσμο προς την κατεύθυνση του πλήρους σεβασμού των ανθρωπίνων δικαιωμάτων. Οι μαθητές επιπλέον, θα έχουν καταστεί ικανοί να συζητούν για τα ανθρώπινα δικαιώματα, να αναγνωρίζουν το δικαίωμα της ελευθερίας έκφρασης σε καταστάσεις της καθημερινότητάς τους και να εντοπίζουν καταστάσεις καταπάτησης αυτού του δικαιώματος.  Στο εργαστήριο αυτό οι μαθητές και οι μαθήτριες της Ε’1 τάξης θα μάθουν να οικοδομούν τη νέα γνώση πάνω στην υπάρχουσα, με διερευνητικό τρόπο και μέσα από τη συνεργασία. Θα διερευνήσουν τις γνώσεις τους για τη ρύπανση των ακτών, θα απαντήσουν σε ερωτηματολόγια και θα δημιουργήσουν ερωτήματα. Θα μάθουν πώς να συλλέγουν πληροφορίες, να ερευνούν, να καταγράφουν δεδομένα, να επεξεργάζονται και να εξάγουν συμπεράσματα. Επίσης, θα προβληματιστούν για την παρέμβαση των ανθρώπων στο φυσικό περιβάλλον και θα ευαισθητοποιηθούν για το σοβαρό θέμα της μόλυνσης. Τέλος, θα αξιολογήσουν τα αποτελέσματα της εργασίας τους, θα αναστοχαστούν τη δράση τους και θα εκφράσουν τα συναισθήματά τους για αυτό το “ταξίδι” τους.  Οι μαθητές/τριες του Ε’2 να αναγνωρίζουν και κατανοούν τις βασικές έννοιες, τα αίτια, τις συνέπειες και τους τρόπους μετριασμού του φαινομένου της κλιματικής αλλαγής και αντιμετώπισης των συνεπειών του.  Στο πρόγραμμα αυτό, μέσα από συζήτηση, αρχικά αποσαφηνίζονται οι όροι αδιαλλαξία και αλληλοσεβασμός και αναδεικνύεται η ανάγκη θέσπισης κανόνων. Τα παιδιά της Στ΄1 τάξης μαθαίνουν να αναγνωρίζουν το γεγονός ότι μπορεί να είμαστε διαφορετικοί αλλά ταυτόχρονα είμαστε και ισότιμοι. Στη συνέχεια του προγράμματος αναδεικνύεται η έννοια της αναπηρίας. Έπειτα, αποσαφηνίζονται και αναλύονται οι όροι προκατάληψη, ξενοφοβία και ρατσισμός. Οι μαθητές και οι μαθήτριες θα ασχοληθούν με το προσφυγικό πρόβλημα. Η δημιουργικότητα των μαθητών και των μαθητριών θα αναπτυχθεί και θα εκφραστεί με την πραγματοποίηση ενός ατομικού έργου που αφορά τα συναισθήματα τους για τους πρόσφυγες. Στη συνέχεια τα παιδιά θα συζητήσουν το φαινόμενο της έμφυλης βίας. Στο τέλος του προγράμματος οι μαθητές και οι μαθήτριες συζητούν για ευάλωτες κοινωνικά ομάδες και δημιουργούν δικές τους κοινωνικές ιστορίες.  Οι μαθητές/τριες του Στ’1 να αναγνωρίζουν και κατανοούν τις βασικές έννοιες, τα αίτια, τις συνέπειες και τους τρόπους μετριασμού του φαινομένου της κλιματικής αλλαγής και αντιμετώπισης των συνεπειών του | |
| **ως προς τη Θεματική Ενότητα**  Δημιουργώ και Καινοτομώ – Δημιουργική Σκέψη και Πρωτοβουλία  **Δημιουργώ και Καινοτομώ- Δημιουργική Σκέψη και Πρωτοβουλία** | Η Α΄ Τάξη θα ασχοληθεί με το STE(A)M και την εκπαιδευτική ρομποτική μέσα από τον κύκλο του νερού και την υδροδυναμική. Το συγκεκριμένο πρόγραμμα έχει σκοπό να έρθουν τα παιδιά σε επαφή με θέματα που αφορούν την τεχνολογία, την επιστήμη, τα μαθηματικά και την μηχανική. Στόχος είναι να μάθουν να προβληματίζονται, να εξασκηθούν σε έναν αλγοριθμικό τρόπο σκέψης, να αναπτύξουν δεξιότητες προσανατολισμού και να αναζητούν λύσεις σε καθημερινά προβλήματα.  Η Β΄ Τάξη θα ασχοληθεί με τα παραδοσιακά επαγγέλματα που χάνονται στο χρόνο. Στην αρχή γίνεται προσπάθεια να αποσαφηνιστεί η έννοια του επαγγέλματος αλλά και η σπουδαιότητα του να εργάζεται κανείς. Θα παρουσιαστούν επαγγέλματα που δυστυχώς έχουν χαθεί στο χρόνο και θα ακολουθήσει συζήτηση προκειμένου να προβληματιστούν τα παιδιά σχετικά με τους λόγους για τους οποίους κάποια επαγγέλματα σταμάτησαν να υπάρχουν.  Στο εργαστήριο αυτό της Γ’ δημοτικού τα παιδιά μέσα στα πλαίσια ομαδοσυνεργατικής, δημιουργικής και κριτικά αναστοχαζόμενης μάθησης, θα γνωρίσουν τα επαγγέλματα. Πιο συγκεκριμένα, θα γνωρίσουν τα επαγγέλματα του χθες, θα συνειδητοποιήσουν το ρόλο που διαδραμάτισε η εξέλιξη της τεχνολογίας στη διαμόρφωση των επαγγελμάτων και θα μπορούν να κατηγοριοποιούν τα επαγγέλματα. Τέλος, μέσα από αυτό το εργαστήριο, επιτυγχάνεται η ενίσχυση των δεξιοτήτων ζωής και υπευθυνότητας, καθώς και ενίσχυση των δεξιοτήτων ψηφιακής μάθησης και τεχνολογίας.  Σε αυτό το εργαστήριο της Δ΄τάξης οι μαθητές και οι μαθήτριες προβληματίζονται σχετικά με το λεξιλόγιο που χρησιμοποιεί ένας επιστήμονας. Μέσα από την συζήτηση και τον διάλογο τα παιδιά ενημερώνονται για χαρακτηριστικά επιτεύγματα στην Ιστορία των Επιστημών, αλλά και για τα διάφορα επιστημονικά πεδία και με τι ασχολείται καθένα από αυτά και εμπλέκονται ενεργά με τις διερευνητικές δραστηριότητες επιστημονικής μάθησης, με σκοπό να εξοικειωθούν με την επιστημονική μέθοδο. Οι δραστηριότητες αυτές θα βοηθήσουν τους μαθητές να κατανοήσουν τον τρόπο που εργάζονται οι επιστήμονες για να καταλήξουν σε συμπεράσματα και νέες ανακαλύψεις. Ένας ακόμη στόχος του προγράμματος είναι η κινητοποίηση των μαθητών, ώστε με υπευθυνότητα και αίσθημα παγκόσμιας ιθαγένειας να σκεφτούν κριτικά πάνω στις αρνητικές επιπτώσεις της κλιματικής αλλαγής, ενώ στο τέλος καλούνται να χαράξουν ένα πλάνο δράσης για την ορθή διαχείριση του πλανήτη.  Η Ε΄ Τάξη ακολουθεί ένα πρόγραμμα που στοχεύει στην ανάπτυξη δεξιοτήτων και πρακτικών Υπολογιστικής Σκέψης, έχοντας ως κεντρικό θέμα τις γέφυρες. Οι μαθητές εργαζόμενοι σε ομάδες αναζητούν και επιλέγουν τις βέλτιστες λύσεις για το σχεδιασμό γεφυρών, με βάση συγκεκριμένες απαιτήσεις που τίθενται με μορφή προκλήσεων και διερευνούν τις δυνατότητες που τους δίνουν τα υλικά που έχουν στη διάθεσή τους. Σχεδιάζουν και κατασκευάζουν τα μοντέλα τους, ενώ μέσα από την αλληλεπίδραση με τις άλλες ομάδες αναπροσαρμόζουν τους σχεδιασμούς τους. Στη συνέχεια, οι μαθητές και οι μαθήτριες γνωρίζουν τις δυνατότητες που μπορούν να τους προσφέρουν απλά ρομποτικά συστήματα, κατασκευάζοντας και προγραμματίζοντάς τα, οι ίδιοι. Στο τέλος οι ομάδες παρουσιάζουν τα προϊόντα της εργασίας τους και αξιολογούν τα αποτελέσματα τους.  Σε αυτό το εργαστήριο της Στ’ τάξης γίνεται αφόρμηση με βάση μια εικόνα ενός πανοραματζή και ξεκινάει η συζήτηση των μαθητών και των μαθητριών για τα επαγγέλματα του χτες και του σήμερα. Καλλιεργείται η κριτική σκέψη μέσω της κατηγοριοποίησης των επαγγελμάτων σε εξαφανισμένα, προσαρμοσμένα και νέα. Οι μαθητές και οι μαθήτριες ερευνούν και βρίσκουν πληροφορίες για τα επαγγέλματα. Τα παιδιά χρησιμοποιώντας τους ηλεκτρονικούς υπολογιστές, δημιουργούν πρώτα ένα power point με τα ευρήματα τους και στη συνέχεια ένα padlet με τις εικόνες των ομάδων. Έπειτα, τα παιδιά επιχειρηματολογούν, συζητούν και αναπτύσσεται η κριτική τους σκέψη επικοινωνώντας και εμβαθύνοντας πάνω στο ζήτημα της τεχνολογίας. Οι μαθητές και οι μαθήτριες κάνουν διάλογο πάνω στο θέμα της προσωπικότητας και ως προς το πώς μπορεί κάποιος να βελτιώσει την αυτοεικόνα του αλλά και το πώς τον βλέπει ο υπόλοιπος κοινωνικός του περίγυρος. Γίνεται επέκταση του εν λόγω θέματος σε σχέση με τη σύνδεση των επαγγελμάτων με την προσωπικότητα αλλά και με το φύλο. Μέσα από όλα αυτά οι μαθητές κι οι μαθήτριες συνειδητοποιούν την σημασία και τη σπουδαιότητα του σωστού επαγγελματικού προσανατολισμού. | |
| **Αναμενόμενο όφελος ως προς το σχολικό κλίμα και την ανάπτυξη της σχολικής ενότητας** | Και τη φετινή σχολική χρονιά στο σχολείο μας τα Εργαστήρια Δεξιοτήτων, αναμένεται, αξιοποιώντας τα σύγχρονα διδακτικά εργαλεία και τις νέες τεχνολογίες, να εμπλουτίσουν τη μαθησιακή διαδικασία. Η σχολική μας μονάδα αναμένεται να λειτουργήσει μέσα σε ένα ανοιχτό και δημιουργικό κλίμα ομαδικότητας και εμπιστοσύνης, με κοινές προσδοκίες, ενώ ταυτόχρονα, ανταποκρινόμενη στις ιδιαίτερες ανάγκες των συμμετεχόντων αποσκοπεί στην ολιστική ανάπτυξη των παιδιών. | |
| **Ειδικότερα οφέλη** | Ο σχεδιασμός και η υλοποίηση των εργαστηρίων Δεξιοτήτων αποτελεί όχι μόνο μια ευκαιρία αλλά και μια πρόκληση για την ανάπτυξη δεξιοτήτων που βρίσκονται σε αρμονία με τους παγκόσμιους Δείκτες Αειφόρου Ανάπτυξης και εισάγουν νέες εκπαιδευτικές διαδικασίες και εμπειρίες. Επιπρόσθετα, ένα ακόμη βασικό πλεονέκτημα που προκύπτει είναι ότι οι μαθητές και οι μαθήτριες έχουν ενεργό ρόλο μέσα από την βιωματική και εργαστηριακή μεθοδολογία. | |
| **Αντίκτυπο στην τοπική κοινότητα** | Τα εργαστήρια Δεξιοτήτων προάγουν την αλληλεπίδραση του σχολικού περιβάλλοντος με το ευρύτερο κοινωνικό πλαίσιο, καθώς η σχολική κοινότητα επικοινωνεί και συνεργάζεται με αρμόδιους φορείς ή με την τοπική κοινωνία. Έτσι, οι μαθητές και οι μαθήτριες θα μάθουν να δρουν ως υπεύθυνα μέλη μιας κοινωνικής ομάδας. | |
| **Προσαρμογές για τη συμμετοχή και την ένταξη όλων των μαθητών** | Γίνεται προσπάθεια να πραγματοποιηθούν τα εργαστήρια μέσω ομαδοσυνεργατικής μεθόδου, βιωματικών προγραμμάτων και εργαστηριακής μεθοδολογίας. Για την ευκολότερη υλοποίησή τους διαμορφώνονται οι τάξεις κατάλληλα (θρανία, καρέκλες). Ακόμα, οι εργασίες των παιδιών αναρτώνται σε εμφανή σημεία μέσα στο σχολείο. Αυτό λειτουργεί και ως κίνητρο για πιο ενεργή και ενθουσιώδη συμμετοχή. Επίσης, στα προγράμματα συμπεριλαμβάνονται παιχνίδια και μουσική για πιο ευχάριστο κλίμα. Γίνεται χρήση των εικαστικών, της ζωγραφικής και των ηλεκτρονικών υπολογιστών, με σκοπό τη μεγαλύτερη συμμετοχή παιδιών με μαθησιακές δυσκολίες και αλλά και όλων των μαθητών με βάση την προσωπικότητά τους και τα ενδιαφέροντά τους. | |
| **Φορείς και άλλες συνεργασίες που θα εμπλουτίσουν το σχέδιο δράσης** | Τάξη Α: Πρόσκληση στην Υπευθυνη Αγωγής Υγείας με σκοπό την εκπόνηση βιωματικού εκπαιδευτικού προγράμματος σχετικό με τον 1ο θεματικό κύκλο .  Τάξη Β: Επίσκεψη οδοντιάτρου στο σχολείο.  Τάξη Γ: Επίσκεψη κτηνιάτρου στο σχολείο.  Τάξη Δ: Επίσκεψη τροχονόμου και πυροσβέστη στον χώρο του σχολείου. | |
| **Τελικά προϊόντα (ενδεικτικά) των εργαστηρίων που υλοποιήθηκαν** | Α’ Τάξη  εικαστικές δημιουργίες, φύλλα εργασίας, ζωγραφιές  Β’ Τάξη  εικαστικές δημιουργίες, φύλλα εργασίας, ζωγραφιές  Γ’ Τάξη  Παρουσίαση εργασιών σε ψηφιακή μορφή (power point)  εικαστικές δημιουργίες, φύλλα εργασίας, ζωγραφιές  Δ’ Τάξη  εικαστικές δημιουργίες, φύλλα εργασίας, ζωγραφιές  Ε’ Τάξη  Ζωγραφιά με θέμα τα συναισθήματα  Κολλάζ «Συναισθημάτων»  Ζωγραφιά με θέμα τις πυρκαγιές  Μακέτες (Δάσος πριν και μετά τις πυρκαγιές, κατοικημένη περιοχή πριν και μετά τις πυρκαγιές)  Πίνακας απεικόνισης φαινομένου  Ζωγραφιά με θέμα τις γέφυρες  Παρουσιάσεις Power Point  Φύλλο Αξιολόγησης και Αναστοχασμού  Στ΄ Τάξη  Παραδοτέα και των 4 θεματικών κύκλων στην e-class (εικαστικές δημιουργίες, φύλλα εργασίας, ζωγραφιές, ποιήματα) σε μορφή ppt  Φύλλο Αξιολόγησης και Αναστοχασμού | |
| **Εκπαιδευτικό υλικό και εργαλεία που χρησιμοποιήθηκαν εκτός της Πλατφόρμας των Εργαστήρια Δεξιοτήτων του ΙΕΠ.** | Τάξη Ε΄  Θεματική «Ενδιαφέρομαι και Ενεργώ- Κοινωνική Συναίσθηση και Ευθύνη»   * Το εκπαιδευτικό πρόγραμμα «Κόντρα στο ρεύμα» της Actionaid (Συγγραφική ομάδα: Πηγιάκης Α., Σταματούκου Χ., Ντιρογιάννη Δ.)   Θεματική: «Δημιουργώ και Καινοτομώ- Δημιουργική Σκέψη και Πρωτοβουλία» | |

